Guéric Kervadec
<s>Guéric Kervadec (La Garenne-Colombes, 9. siječnja 1972.), umirovljeni francuski rukometaš i reprezentativac koji je igrao na poziciji pivota.</s><s>Nadimka Le Menhir (sh. "menhir"), Kervadec je slovio za jednog od najboljih pivota za vrijeme aktivne igračke karijere.</s>

<s>Nakon preseljenja njegove obitelji u Belley, Kervadec se u novom gradu počeo aktivno baviti rukometom.</s><s>Godine 1988. potpisao je ugovor s Vénissieuxom, klubom iz predgrađa Lyona, s kojim je 1991. i 1992. osvojio francuska kupa i prvenstvo Francuske 1992. godine.</s><s>Sljedeće godine potpisao je za USAM Nîmes, s kojim je osvojio još jedan kup, a već je 1994. godine potpisao za US Créteil, s kojim je 1997. godine osvojio svoj četvrti nacionalni kup.</s><s>Iste godine prelazi u njemački SC Magdeburg, gdje su mu suigrači bili Joël Abati, Henning Fritz, Christian Gaudin i Ólafur Stefánsson.</s><s>S Magdeburgom je u dva navrata osvajao EHF Kup (1999., 2001.) te po jednom prvenstvo njemačke (2001.) i Ligu prvaka (2002.); sljedeće godine postao je sedmi igrač i tek drugi stranac nakon Stefánssona koji je primljen u Kuću slavnih SC Magdeburga.</s>

<s>Nakon osvajanja Lige praka, godine 2002. vratio se u US Créteil.</s><s>S Créteilom je 2003. godine osvojio Liga kup, što mu je bio posljednji trofej u karijeri, koju je završio 2009. godine zbog ozljede ramena.</s><s>U prosincu te godine morao je na operaciju ramena, ali je oporavak trebao trajati predugo tako da nije mogao očekivati povratak na terene prije početka sljedeće sezone; iz tih se razloga odlučio umiroviti.</s><s>Ipak, 2014. godine se vratio rukometu, potpisavši za amaterski klub Marolles HB iz lige Nationale 3 (5. razina), za koji je igrao jednu sezonu i bio kapetan, prije nego je 2015. godine otišao u Pays d'Auray HB, također amaterski klub.</s>

<s>Guéric Kervadec je za reprezentaciju Francuske debitirao 1993. godine na Mediteranskim igrama, na kojima je osvojio srebro.</s><s>Već je sljedeće godine igrao na prvom Europskom prvenstvu u rukometu, gdje je Francuska osvojila šesto mjesto.</s><s>Već je 1995. godine, na Islandu, postao svjetski prvak, a na Olimpijadi 1996. osvojio je četvrto mjesto.</s><s>Na Svjetskom prvenstvu 1997. godine u Japanu osvojio je brončanu medalju i bio proglašen za najboljeg pivota turnira.</s><s>Nakon Olimpijskih igara 2000. u Sydneyju, Kervadec se odlučio povuči iz reprezentacije, kazavši da mu se "nisu svidjela određena ponašanja tijekom turnira", tako da nije sudjelovao u francuskom osvajanju zlata na Svjetskom prvenstvu 2001. godine.</s><s>Ipak, vratio se u reprezentaciju 2003. godine te se ponovo - i konačno - umirovio nakon osvajanja bronce na Svjetskom prvenstvu 2005. godine u Tunisu.</s>

<s>Njegov sin Ewan također je rukometaš.</s>

<s>Reference</s>

<s>Francuski rukometaši
Svjetski prvaci u rukometu</s>

